pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-บขส. เตรียมความพร้อมรองรับการเดินทางในช่วงวันหยุดยาวเดือนกรกฎาคม 2565
วันพฤหัสบดีที่ 7 กรกฎาคม 2565
บขส. เตรียมความพร้อมรองรับการเดินทางในช่วงวันหยุดยาวเดือนกรกฎาคม 2565
คาดมีประชาชนเดินทางกลับภูมิลําเนาวันละกว่า 3 หมื่นคน ย้ําคุมเข้มความปลอดภัย พนักงาน - รถโดยสาร - สถานีขนส่งฯ ป้องกันอุบัติเหตุและ COVID-19  พิเศษ สมาชิก บขส. Card รับสิทธิ์ส่วนลดทันที 5% และเมื่อจองผ่านออนไลน์เดินทางในเดือน กรกฎาคมนี้ รับคะแนนคูณสอง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยว่า ในเดือนกรกฎาคม 2565 รัฐบาลได้ประกาศให้วันที่ 15 และวันที่ 29 กรกฎาคม 2565 เป็นวันหยุดราชการกรณีพิเศษส่งผลให้ช่วงวันอาสาฬหบูชาและวันเข้าพรรษามีวันหยุดยาวต่อเนื่อง 5 วัน ตั้งแต่วันที่ 13 - 17 กรกฎาคม 2565 และวันเฉลิมพระชนมพรรษาพระบาทสมเด็จพระเจ้าอยู่หัว รัชกาลที่ 10 มีวันหยุดยาวต่อเนื่อง 4 วัน ตั้งแต่วันที่ 28 - 31 กรกฎาคม 2565 โดย บริษัท ขนส่ง จํากัด (บขส.) คาดการณ์ว่า ในช่วงวันหยุดดังกล่าวจะมีประชาชนเดินทางกลับภูมิลําเนาในต่างจังหวัดและเดินทางท่องเที่ยวจํานวนมาก จึงได้มีการเตรียมความพร้อมจัดรถโดยสารของ บขส. และรถร่วมบริการฯ ไว้ให้เพียงพอกับความต้องการของประชาชน ทั้งนี้ คาดว่า ในช่วงวันหยุดเดือนกรกฎาคม 2565 ในเที่ยวไปจะมีผู้ใช้บริการเฉลี่ยวันละ 34,000 คน ใช้รถโดยสาร (รถ บขส. รถร่วม รถตู้) เฉลี่ยวันละ 2,800 เที่ยว ส่วนเที่ยวกลับ คาดว่ามีผู้โดยสารใช้บริการเฉลี่ยวันละ 33,000 คน ใช้รถโดยสารประมาณ 3,000 เที่ยว และเพื่อให้การจัดรถโดยสารเป็นไปอย่างเพียงพอ บขส. ได้ทําหนังสือขออนุญาตต่อนายทะเบียน กรมการขนส่งทางบก (ขบ.) ให้เจ้าของรถร่วมฯ นํารถโดยสารไม่ประจําทาง หรือ รถทะเบียน 30 (ประมาณ 200 คัน) มาวิ่งเสริมในเส้นทาง ระหว่างวันที่ 12 - 18 กรกฎาคม 2565 และระหว่างวันที่ 27 กรกฎาคม - 1 สิงหาคม 2565 ทั้งนี้ ผู้ใช้บริการสามารถจองตั๋วล่วงหน้า ผ่านช่องทางการจําหน่ายตั๋วของ บขส. อาทิ Application E-Ticket เว็บไซต์ บขส. www.transport.co.th เคาน์เตอร์จําหน่ายตั๋ว บขส. เคาน์เตอร์เซอร์วิส และตัวแทนจําหน่ายตั๋วของ บขส. ทั่วประเทศ สําหรับลูกค้าสมาชิก บขส. Card เมื่อซื้อตั๋วโดยสาร บขส. จะได้รับส่วนลด 5% และเมื่อซื้อตั๋วโดยสารเดินทางในช่วงเดือนกรกฎาคม 2565 ผ่านช่องทางออนไลน์จะได้รับคะแนนสะสมคูณสอง
กรรมการผู้จัดการใหญ่ บขส. กล่าวเพิ่มเติมว่า บขส. พร้อมอํานวยความสะดวกประชาชนเดินทางกลับภูมิลําเนา และได้ดําเนินการตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้กําชับให้ บขส. ดูแลประชาชนให้ได้รับบริการที่สะดวก ปลอดภัย และได้เน้นย้ําให้ทุกฝ่ายที่เกี่ยวข้อง ปฏิบัติตามมาตรการ 4 พร้อม คือ รถโดยสารพร้อม คนพร้อม สถานีพร้อม บริการพร้อม ควบคู่ไปกับการป้องกันและควบคุมการแพร่ระบาดของโรคติดเชื้อไวรัส COVID-19 อย่างเคร่งครัด จากสถานการณ์ราคาน้ํามันที่ปรับตัวสูงขึ้น เชื่อว่าจะทําให้ประชาชนหันมาเดินทางด้วยระบบขนส่งสาธารณะมากขึ้น ประกอบกับ บขส. ยังไม่ได้ปรับขึ้นค่าโดยสารตามมติของคณะกรรมการควบคุมการขนส่งทางบกกลางที่ให้รถโดยสารหมวด 2 และหมวด 3 ขึ้นค่าโดยสารกิโลเมตรละ 5 สตางค์ ตั้งแต่วันที่ 4 กรกฎาคมที่ผ่านมา โดย บขส. จะตรึงราคาค่าโดยสารในอัตราเดิมไปจนถึงวันที่ 30 กันยายน 2565 เพื่อช่วยแบ่งเบาภาระค่าครองชีพให้กับประชาชน สอบถามข้อมูลการเดินทางเพิ่มเติมได้ที่ call center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เห็นใจครอบครัวน้องชมพู่ เผยสำนักงานยุติธรรมจังหวัดมุกดาหาร อนุมัติจ่ายเงินเยียวยา 110,000 บาท และกรมคุ้มครองสิทธิฯ จ่ายค่าเสียประโยชน์ให้
วันอังคารที่ 29 มิถุนายน 2564
รัฐมนตรีว่าการกระทรวงยุติธรรม เห็นใจครอบครัวน้องชมพู่ เผยสํานักงานยุติธรรมจังหวัดมุกดาหาร อนุมัติจ่ายเงินเยียวยา 110,000 บาท และกรมคุ้มครองสิทธิฯ จ่ายค่าเสียประโยชน์ให้
รัฐมนตรีว่าการกระทรวงยุติธรรม เห็นใจครอบครัวน้องชมพู่ เผยสํานักงานยุติธรรมจังหวัดมุกดาหาร อนุมัติจ่ายเงินเยียวยา 110,000 บาท และกรมคุ้มครองสิทธิฯ จ่ายค่าเสียประโยชน์ให้ "ธเนตร" 1,089,730 บาท หลังติดคุกฟรี ยันพร้อมช่วยเหลือประชาชนชนทุกคนที่ตกเป็นเหยื่อ
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า จากกรณีน้องชมพู่ที่ เสียชีวิต บนเขาภูเหล็กไฟ จ.มุกดาหาร ตนได้ติดตามความคืบหน้าทางคดีอย่างใกล้ชิดมาโดยตลอด พร้อมกับรู้สึกห่วงใยครอบครัวผู้เสียชีวิต ล่าสุดสํานักงานยุติธรรมจังหวัดมุกดาหาร ได้จัดประชุมอนุกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญาต่อคดีดังกล่าวเรียบร้อยแล้ว ซึ่งอนุมัติเงินให้ความช่วยเหลือเยียวยาทายาทผู้เสียหายในคดีอาญา ตามพระราชบัญญัติค่าตอบแทนผู้เสียหาย ค่าทดแทนและค่าใช้จ่ายแก่จําเลยในคดีอาญา พ.ศ.2544 และที่แก้ไขเพิ่มเติม (ฉบับที่2) พ.ศ.2559 คือ 1. ค่าตอบแทนกรณีถึงแก่ความตาย 50,000 บาท 2. ค่าจัดการศพ 20,000 บาท และ3. ค่าขาดอุปการะเลี้ยงดู 40,000 บาท รวมเป็นเงินทั้งสิ้น 110,000 บาท
นายสมศักดิ์ กล่าวอีกว่า ส่วนกรณีนายธเนตร อนันตวงษ์ นักกิจกรรมทางการเมือง เรียกร้อง เงินเยียวยา ตามพ.ร.บ.ค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. 2544 และที่แก้ไขเพิ่มเติม (ฉบับที่ 2) พ.ศ. 2559 จากการถูกดําเนินคดีความผิดต่อความมั่นคงของรัฐภายในราชอาณาจักร และความผิดต่อพระราชบัญญัติว่าด้วยการกระทําความผิดเกี่ยวกับคอมพิวเตอร์ โดยนายวัลลภ นาคบัว รองปลัดกระทรวงยุติธรรม ได้เป็นประธานการประชุมคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พร้อมด้วย นางทัศนีย์ เปาอินทร์ รองอธิบดีกรมคุ้มครองสิทธิและเสรีภาพ เข้าร่วมเป็นคณะกรรมการฯ อนุมัติเงินให้ความช่วยเหลือแก่นายธเนตรฯ เป็นค่าทดแทนการถูกคุมขัง 674,000 บาท ค่าขาดประโยชน์เป็นเงิน 415,730 บาท รวมเป็นเงินทั้งสิ้น 1,089,730 บาท
นายสมศักดิ์ เปิดเผยอีกว่า กระทรวงยุติธรรม โดยกรมคุ้มครองสิทธิและเสรีภาพ พร้อมให้ความช่วยเหลือเยียวยาประชาชนที่ตกเป็นเหยื่อ หรือผู้เสียหายในคดีอาญา เพื่ออํานวยความยุติธรรม ลดความเหลื่อมล้ํา สร้างความเป็นธรรมให้เกิดขึ้นกับสังคมไทย ซึ่งสามารถติดต่อขอรับความช่วยเหลือได้ที่ส่วนกลาง (กรมคุ้มครองสิทธิและเสรีภาพ) และส่วนภูมิภาค (สํานักงานยุติธรรมจังหวัดทุกแห่งทั่วประเทศ) หรือติดต่อ สายด่วนยุติธรรม โทร. 1111 กด 77
รัฐบาลไทย-ข่าวทำเนียบรัฐบาล-นายกรัฐมนตรีขอบคุณพรรคร่วมรัฐบาล และ ส.ส. ชี้แจงลงมติผ่าน พ.ร.บ.งบประมาณ ปี 66 ย้ำ ใช้งบประมาณอย่างคุ้มค่า หวังอภิปรายไม่ไว้วางใจ ส.ส. รุ่นใหม่มีบทบาทมากขึ้น
วันอังคารที่ 7 มิถุนายน 2565
นายกรัฐมนตรีขอบคุณพรรคร่วมรัฐบาล และ ส.ส. ชี้แจงลงมติผ่าน พ.ร.บ.งบประมาณ ปี 66 ย้ํา ใช้งบประมาณอย่างคุ้มค่า หวังอภิปรายไม่ไว้วางใจ ส.ส. รุ่นใหม่มีบทบาทมากขึ้น
นายกรัฐมนตรีขอบคุณพรรคร่วมรัฐบาล และ ส.ส. ชี้แจงลงมติผ่าน พ.ร.บ.งบประมาณ ปี 66 ย้ํา ใช้งบประมาณอย่างคุ้มค่า หวังอภิปรายไม่ไว้วางใจ ส.ส. รุ่นใหม่มีบทบาทมากขึ้น
วันที่ 7 มิถุนายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณพรรคร่วมรัฐบาล รวมถึงสมาชิกสภาผู้แทนราษฎรในการชี้แจงและลงมติผ่าน พ.ร.บ.งบประมาณ ปี 2566 เพื่อเบิกจ่ายในการบริหารราชการและการดําเนินโครงการพัฒนาประเทศต่าง ๆ ในปี 2566 ย้ํา ขอให้ใช้งบประมาณอย่างคุ้มค่า ให้เกิดประโยชน์สูงสุด       ต่อประชาชนและประเทศชาติ เพราะงบประมาณทุกบาททุกสตางค์คือเงินภาษีของประชาชน
สําหรับการอภิปรายไม่ไว้วางใจ นายกฯ ไม่ได้มีความกังวลใจอะไร เชื่อมั่นรัฐมนตรีทุกท่านมีข้อมูลพร้อมชี้แจงอยู่แล้ว และอยากเห็น ส.ส. รุ่นใหม่ มีบทบาทช่วยขยายความเผยแพร่การทํางานภาครัฐผ่านช่องทางที่หลากหลาย เพราะคนรุ่นใหม่สื่อสารกับคนรุ่น ๆ เดียวกันอาจจะเข้าใจกันมากกว่า
รัฐบาลไทย-ข่าวทำเนียบรัฐบาล-นายกฯ กล่าวเนื่องในโอกาสวันอิฎิ้ลฟิตริ ประจำปีฮิจเราะห์ศักราช 1443 ส่งความรัก ความระลึกถึง และความปรารถนาดียังพี่น้องชาวมุสลิมทุกคน ที่ได้ปฏิบัติศาสนากิจถือศีลอดตลอดช่วงเดือนรอมฎอน
วันอาทิตย์ที่ 1 พฤษภาคม 2565
นายกฯ กล่าวเนื่องในโอกาสวันอิฎิ้ลฟิตริ ประจําปีฮิจเราะห์ศักราช 1443 ส่งความรัก ความระลึกถึง และความปรารถนาดียังพี่น้องชาวมุสลิมทุกคน ที่ได้ปฏิบัติศาสนากิจถือศีลอดตลอดช่วงเดือนรอมฎอน
นายกฯ กล่าวเนื่องในโอกาสวันอิฎิ้ลฟิตริ ประจําปีฮิจเราะห์ศักราช 1443 ส่งความรัก ความระลึกถึง และความปรารถนาดียังพี่น้องชาวมุสลิมทุกคน ที่ได้ปฏิบัติศาสนากิจถือศีลอดตลอดช่วงเดือนรอมฎอนอย่างสมบูรณ์
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า วันนี้ (1 พ.ค.65) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวเนื่องในโอกาส “วันอิฎิ้ลฟิตริ ประจําปี ฮิจเราะห์ศักราช 1443” ซึ่งเป็นวันสําคัญทางศาสนาอิสลาม โดยนายกรัฐมนตรีขอส่งความรัก ความระลึกถึง และความปรารถนาดีมายังพี่น้องชาวมุสลิมทุกคน ทั้งที่พํานักอยู่ในประเทศและต่างประเทศ และขอแสดงความยินดีเป็นอย่างยิ่ง ที่ได้ปฏิบัติศาสนากิจถือศีลอดตลอดช่วงเดือนรอมฎอนอย่างสมบูรณ์ แสดงให้เห็นเป็นที่ประจักษ์ถึงความมุ่งมั่น เสียสละ และอดทนของพี่น้องมุสลิมทุกคน และยังแสดงถึงความช่วยเหลือเกื้อกูลและการส่งกําลังใจระหว่างกัน นับเป็นการปฏิบัติศาสนากิจตามบทบัญญัติของศาสนาอิสลามด้วยความศรัทธายิ่ง เป็นรอมฎอนแห่งความรักและสันติสุขอย่างแท้จริง
นายกรัฐมนตรีกล่าวขอความสันติสุขจงประสบแด่พี่น้องชาวมุสลิมทุกคน และขออานุภาพแห่งองค์เอกอัลลอฮฺที่พี่น้องมุสลิมเคารพนับถือ ได้โปรดประทานความเมตตา ความสุขสวัสดี ความเจริญ และมีกําลังกาย กําลังใจ รวมทั้งจิตวิญญาณที่เข้มแข็ง เป็นสัตบุรุษที่เพียบพร้อมด้วยคุณงามความดี ดํารงตนเป็นคนดีของสังคมและมีจิตสาธารณะ พร้อมที่จะเป็นกําลังสําคัญในการสรรค์สร้างให้ประเทศชาติเจริญก้าวหน้าและมั่นคงสืบไป
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" พอใจการติดเชื้อโควิด-19 ในจังหวัดชายแดนมีแนวโน้มลดลง แต่ยังต้องเฝ้าระวังการระบาดในคลัสเตอร์สถานศึกษา เรือนจำ ตลาด งานบุญและงานรื่นเริง หลังพบผู้ติดเชื้อรายใหม่ 3,370 ราย
วันพุธที่ 15 ธันวาคม 2564
โฆษกรัฐบาลเผย "นายกฯ"  พอใจการติดเชื้อโควิด-19 ในจังหวัดชายแดนมีแนวโน้มลดลง แต่ยังต้องเฝ้าระวังการระบาดในคลัสเตอร์สถานศึกษา เรือนจํา  ตลาด งานบุญและงานรื่นเริง หลังพบผู้ติดเชื้อรายใหม่ 3,370 ราย
โฆษกรัฐบาลเผย "นายกฯ"  พอใจการติดเชื้อโควิด-19 ในจังหวัดชายแดนมีแนวโน้มลดลง แต่ยังต้องเฝ้าระวังการระบาดในคลัสเตอร์สถานศึกษา เรือนจํา  ตลาด งานบุญและงานรื่นเริง หลังพบผู้ติดเชื้อรายใหม่ 3,370 ราย
วันที่ 15 ธันวาคม 2564 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังคงพอใจสถานการณ์การติดเชื้อโควิด-19 ในประเทศไทย ถึงแม้ว่าจํานวนผู้ติดเชื้อรายใหม่เพิ่มสูงขึ้นจากเมื่อวานเล็กน้อย แต่ภาพรวมการระบาดมีแนวโน้มลดลงอย่างช้า ๆ พร้อมสั่งการหน่วยงานที่เกี่ยวข้องเฝ้าระวังอย่างใกล้ชิด สําหรับการติดเชื้อสายพันธุ์โอไมครอนยังพบเฉพาะผู้เดินทางมาจากต่างประเทศ โดยในวันนี้พบผู้ติดเชื้อโควิด-19 รายใหม่ 3,370 ราย แยกเป็นทั่วไป 3,259 ราย และจากเรือนจํา/ที่ต้องขัง 111 ราย ผู้เสียชีวิตเพิ่มขึ้น 29 ราย ผู้ที่กําลังรักษาตัว 46,315 ราย และมียอดผู้ที่หายป่วยกลับบ้านแล้ว 4,557 ราย ทําให้มียอดผู้ป่วยยืนยันสะสมแล้วจํานวน 2,149,413 ราย จํานวนผู้ที่หายป่วยสะสมตั้งแต่ 1 เม.ย. 64 จํานวน 2,083,275 ราย ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. - 13 ธ.ค. 2564 รวม 97,653,854 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 49,980,431 ราย ผู้ได้รับวัคซีนเข็มที่ 2 สะสม 43,461,981 ราย และผู้ได้รับวัคซีนเข็มที่ 3 สะสม 4,211,442 ราย
นายธนกร กล่าวว่า การติดเชื้อในต่างจังหวัดมีแนวโน้มลดลง โดยเฉพาะจังหวัดที่มีพื้นที่ติดบริเวณชายแดน พบว่าจังหวัดยะลา และนราธิวาส การติดเชื้อมีแนวโน้มลดลงอย่างชัดเจน คาดว่าภายใน 3 สัปดาห์ สถานการณ์จะดีใกล้เคียงจังหวัดอื่น จังหวัดสงขลายังต้องเฝ้าดูสถานการณ์อีกประมาณ 1-2 สัปดาห์ สําหรับจังหวัดปัตตานีการติดเชื้อยังไม่ลดลงอย่างชัดเจน ขณะที่จังหวัดที่ยังคงต้องเฝ้าระวัง ได้แก่ นครศรีธรรมราช เชียงใหม่ ระยอง ตาก จันทบุรี ขอนแก่น โดยเฉพาะการระบาดในคลัสเตอร์ต่างๆ ทั้งสถานศึกษา เรือนจํา แคมป์คนงาน ตลาด งานกฐิน งานศพ และงานรื่นเริง หรืองานที่มีคนรวมตัวกันเป็นจํานวนมาก
“นายกรัฐมนตรี พอใจภาพรวมโควิด-19 ในประเทศไทย หลังมีการติดเชื้อลดลงเร็วกว่าที่คาดการณ์ โดยเฉพาะหลังจากไทยดําเนินนโยบายเปิดประเทศ มีการตรวจพบการติดเชื้อที่เป็นเพียงการแพร่ระบาดขนาดเล็ก และยังไม่พบการแพร่ระบาดที่เป็นคลัสเตอร์ใหญ่ นับเป็นสัญญาณที่ดีในการปรับมาตรการด้านความปลอดภัยในการจัดงานช่วงเทศกาลปีใหม่ นายกรัฐมนตรืยังฝากย้ํากับพี่น้องประชาชนต้องปฏิบัติตามมาตรการป้องกันควบคุมโรคที่สาธารณสุขกําหนด (COVID Free Setting) อย่างเคร่งครัด ที่สําคัญควรลงทะเบียนหมอชนะทุกครั้ง หากมีการติดเชื้อจะสามารถติดตามตัวมารักษาได้อย่างทันท่วงที” นายธนกร กล่าว
--------------------
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ร่วมพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษา 28 กรกฎาคม 2565
วันพฤหัสบดีที่ 28 กรกฎาคม 2565
รัฐมนตรีฯ สุริยะ ร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา 28 กรกฎาคม 2565
รัฐมนตรีฯ สุริยะ ร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา 28 กรกฎาคม 2565
วันนี้ (28 กรกฎาคม 2565) เวลา 07.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายจุลพงษ์ ทวีศรี รองปลัดกระทรวงอุตสาหกรรม ร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2565 โดยมีพลเอกประยุทธ์ จันทรโอชา นายกรัฐมนตรี เป็นประธานในพิธี ณ ท้องสนามหลวง
รัฐบาลไทย-ข่าวทำเนียบรัฐบาล-PM affirms Thailand’s commitment to promotefood security and sustainable transformation of global food system
วันศุกร์ที่ 24 กันยายน 2564
PM affirms Thailand’s commitment to promotefood security and sustainable transformation of global food system
PM affirms Thailand’s commitment to promotefood security and sustainable transformation of global food system
September 24, 2021, at0315hrs (1615hrs in New York, USA),Prime Minister and Defense Minister Gen. Prayut Chan-o-cha delivered a statement via a teleconference at the“Food Systems Summit 2021”, heldatthe UN Headquarters in New York, USA.Government Spokesperson Thanakorn Wangboonkongchana disclosed gist of his statement as follows:
Thailand, as a country with large andstrong agricultural sector, has been well aware of the importance of food systemto the survival of mankind. The COVID-19 situation has unfoldedthe problems of social disparity and vulnerability of the food system. Thailandwould like to urge global community totransform the food systemtowardsustainabilityand balancein all dimensions,andcreate food securitythat is stable, good for health, and accessibletoeveryone,toachieve the Sustainable Development Goals(SDGs).
According to the Prime Minister, one of the successful projects to address food scarcity andmalnutritionin the remote areas is the “Agriculture for School Lunch” project under the royal initiative of Her Royal Highness Princess Maha Chakri Sirindhorn.The five elements underUN’sfood system transformation scheme arealsoin line with Thailand’s “3S” food and agriculture policy to achieve safety, security and sustainability of agricultural ecosystem.
Thailandis implementing theBio-Circular-Green (BCG) Economyon the basis of the 20-Year National Strategy,Sufficiency Economy Philosophy, andthe SDGsfor balanced, sustainable, and inclusive development. We also place importance on soil and water resource management through the collaboration with UN on“World Soil Day”declaration, andwiththeFood and Agriculture Organization (FAO)to award countries/organizations/individuals who have played an important roleand are notablein sustainablesoilmaintenance and management.
In closing, the Prime Minister affirmed Thailand’s readiness to forge close collaboration with domestic and international networks in strengthening global food system to attain “FoodSystems4SDGs” without leaving anyone behind.
The Prime Minister’s attendance at the“Food Systems Summit 2021”was a good opportunity for Thailand to proposeideas in transitioning food system towardsustainability, fair access, andnutritiousness from the production process to consumption, and to affirm the country’s commitment to become the “Green Kitchen of the World”. Thailand also stands ready tojoin force with other countries to achieve the DCGs by the year 2030.
รัฐบาลไทย-ข่าวทำเนียบรัฐบาล-"ปลัดกลาโหม สร้างรอยยิ้มให้ชุมชน นำทัพจิตอาสา Big cleaning 4 พื้นที่ จว.นนทบุรี"
วันพุธที่ 2 มีนาคม 2565
"ปลัดกลาโหม สร้างรอยยิ้มให้ชุมชน นําทัพจิตอาสา Big cleaning 4 พื้นที่ จว.นนทบุรี"
พลเอก วรเกียรติ รัตนานนท์ ปลัดกระทรวงกลาโหม เป็นประธานในการตรวจเยี่ยมกิจกรรมโครงการจิตอาสาพัฒนา “เราทําความ ดี ด้วยหัวใจ”
ของ สํานักงานปลัดกระทรวงกลาโหม (พื้นที่ศรีสมาน) ณ โรงเรียนนวมินทราชินูทิศ หอวัง นนทบุรี, ชุมชนหมู่บ้านมิตรประชา, วัดเรืองเวชมงคล และคลองบ้านเก่า จว.นนทบุรี เพื่อเป็นการบําเพ็ญสาธารณประโยชน์ ตามโครงการจิตอาสาพระราชทาน
สําหรับการดําเนินกิจกรรมในครั้งนี้ มีผู้เข้าร่วมกิจกรรมทําความสะอาดปรับปรุงภูมิทัศน์ ประกอบด้วยข้าราชการจาก สํานักงานปลัดกระทรวงกลาโหม ส่วนราชการในพื้นที่ และประชาชนในพื้นที่โดยรอบ ร่วมกันปรับปรุงภูมิทัศน์ให้เกิดความเรียบร้อย มีความสวยงาม โดยร่วมกันทําความสะอาด เก็บขยะ ตัดแต่งกิ่งไม้ ทาสีจราจรและศาลารถเมล์ เพื่อสุขอนามัยที่ดีของประชาชนในพื้นที่โดยรอบให้มีสภาพความเป็นอยู่ที่ดีขึ้น อีกทั้ง ยังเป็นการเสริมสร้างความสัมพันธ์อันดีระหว่างทหารกับพี่น้องประชาชนในการช่วยเหลือและพัฒนาชุมชนอีกด้วย
รัฐบาลไทย-ข่าวทำเนียบรัฐบาล-ครม.เห็นชอบแก้ระเบียบฯ จ่ายค่าตอบแทนนำจับยาเสพติด เพิ่มเท่าตัว มุ่งขยายผลผู้บงการ
วันอังคารที่ 6 กรกฎาคม 2564
ครม.เห็นชอบแก้ระเบียบฯ จ่ายค่าตอบแทนนําจับยาเสพติด เพิ่มเท่าตัว มุ่งขยายผลผู้บงการ
ครม.เห็นชอบแก้ระเบียบฯ จ่ายค่าตอบแทนนําจับยาเสพติด เพิ่มเท่าตัว มุ่งขยายผลผู้บงการ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 6 กรกฎาคม 2564 ว่า ครม.เห็นชอบแก้ไขระเบียบสํานักนายกรัฐมนตรี ว่าด้วยการจ่ายเงินค่าตอบแทนผู้แจ้งความนําจับ เงินค่าตอบแทนเจ้าหน้าที่ และเงินช่วยเหลือในการปฏิบัติงานยาเสพติด พ.ศ.2561 ตามที่กระทรวงยุติธรรมเสนอ โดยแก้ไขปรับปรุงเกี่ยวกับหลักเกณฑ์การจ่ายเงินค่าตอบแทนให้แก่เจ้าหน้าที่ในการปฏิบัติงานยาเสพติด กรณียึดได้แต่ยาเสพติด รวมทั้งแก้ไขเพิ่มเติมระยะเวลาการยื่นคําขอรับเงินค่าตอบแทน เพื่อให้การจ่ายค่าตอบแทนเกิดความเหมาะสมกับภารกิจ ส่งผลให้การปราบปรามยาเสพติดเป็นไปอย่างมีประสิทธิภาพและมุ่งเน้นให้เกิดการสืบสวนขยายผลไปยังเจ้าของยาเสพติด เครือข่ายนายทุน หรือผู้สั่งการที่อยู่เบื้องหลัง ซึ่งร่างระเบียบมีสาระสําคัญดังนี้
1.กําหนดให้จ่ายเงินค่าตอบแทน เมื่อเจ้าหน้าที่ดําเนินการจนสามารถจับกุมผู้กระทําผิดและพนักงานอัยการสั่งฟ้อง หรือศาลออกหมายจับและเลขาธิการสํานักงานคณะกรรมการป้องกันและปราบปรามยาเสพติด (ป.ป.ส.) มีคําสั่งให้ยึดทรัพย์สินที่เกี่ยวข้องกับการกระทําความผิดเกี่ยวกับยาเสพติด มีมูลค่าไม่ต่ํากว่า 100,000 บาท โดยให้จ่ายค่าตอบแทนร้อยละ 50 ของจํานวนเงินที่คํานวณได้จากปริมาณยาเสพติด จากเดิมที่กําหนดให้จ่ายเงินค่าตอบแทนร้อยละ 25 ของจํานวนเงินที่คํานวณได้จากปริมาณยาเสพติด เมื่อพนักงานอัยการสั่งงดการสอบสวน สั่งไม่ฟ้อง หรือมีความเห็นว่าควรสั่งฟ้อง
2.กําหนดระยะเวลาการยื่นคําขอรับเงินค่าตอบแทนภายใน 180 วัน เมื่อพนักงานอัยการมีคําสั่งเกี่ยวกับคดี หากเป็นกรณีศาลออกหมายจับผู้กระทําความผิดและเลขาธิการ ป.ป.ส. มีคําสั่งให้ยึดทรัพย์ที่เกี่ยวข้องกับการกระทําความผิดเกี่ยวกับยาเสพติด ให้ยื่นคําขอภายใน 180 วัน นับแต่ศาลออกหมายจับและเลขาธิการ ป.ป.ส. มีคําสั่งให้ยึดทรัพย์สิน จากเดิมที่ให้ยื่นคําขอเมื่อพนักงานอัยการมีคําสั่งเกี่ยวกับคดี หรือภายในกําหนด 180 วัน นับแต่วันที่ศาลชั้นต้นมีคําพิพากษา
----------------------------------
รัฐบาลไทย-ข่าวทำเนียบรัฐบาล-ออมสินแจ้งลูกหนี้ตรวจสอบสิทธิ์พักหนี้ 6 เดือน ทำรายการบนแอป MyMo
วันพฤหัสบดีที่ 29 กรกฎาคม 2564
ออมสินแจ้งลูกหนี้ตรวจสอบสิทธิ์พักหนี้ 6 เดือน ทํารายการบนแอป MyMo
ธนาคารออมสินขอให้ลูกค้าสินเชื่อรายย่อยตรวจสอบสิทธิ์มาตรการพักชําระหนี้ลูกค้าสินเชื่อรายย่อยในแอป MyMo
นายวิทัย รัตนากร ผู้อํานวยการธนาคารออมสิน เปิดเผยว่า ตามที่ธนาคารได้ออกมาตรการพักชําระหนี้ลูกค้าสินเชื่อรายย่อยที่มีวงเงินกู้ไม่เกิน 200,000 บาท โดยให้พักชําระทั้งเงินต้นและดอกเบี้ยสูงสุด 6 งวด เริ่มตั้งแต่งวด ก.ค.- ธ.ค. 64 ซึ่งมีลูกค้าประมาณ 750,000 รายที่มีสิทธิ์เข้าร่วมมาตรการ โดยธนาคารได้เริ่มทยอยเปิดสิทธิ์ให้ลูกค้าสามารถกดเข้าร่วมมาตรการผ่านแอป MyMo แล้วกว่า 348,000 ราย ตั้งแต่เมื่อวันที่ 25 กรกฎาคม 2564 ที่ผ่านมา ภายในเวลา 3 วันมีลูกค้าเข้ากดรับสิทธิ์แล้วประมาณ 50,000 ราย ซึ่งธนาคารจะเริ่มเปิดสิทธิ์เฟสที่สองช่วงต้นเดือนสิงหาคมเป็นต้นไป สิ้นสุดวันที่ 31 สิงหาคม 2564
ทั้งนี้ เพื่อให้ลูกค้าได้รับสิทธิ์ตามมาตรการอย่างทั่วถึง และสะดวกรวดเร็ว จึงขอให้ลูกค้าสินเชื่อรายย่อยที่ได้รับผลกระทบ โปรดเร่งเข้าตรวจสอบสิทธิ์ในแอป MyMo และกดทํารายการได้ทันทีที่ปรากฎเมนูพักชําระเงินต้นและดอกเบี้ย ส่วนผู้ที่ยังไม่มีแอป MyMo แต่มีบัตรเดบิต สามารถดาวน์โหลดและเปิดใช้งานแอป MyMo ด้วยตนเองได้โดยใช้ข้อมูลบัตรเดบิต ซึ่งจะได้รับความสะดวกในการขอพักชําระหนี้โดยไม่ต้องเดินทางไปติดต่อที่สาขาธนาคาร และเป็นการลดความเสี่ยงการติดเชื้อในช่วงนี้อีกด้วย โดยลูกค้าสามารถศึกษาวิธีการดาวน์โหลดและเปิดใช้แอป MyMo ด้วยตนเองได้ที่ www.gsb.or.th หรือสอบถามที่ GSB Contact Center โทร. 1115 กด 1
อนึ่ง นับตั้งแต่ต้นปี 2564 ธนาคารได้ออกมาตรการพักชําระหนี้ช่วยเหลือลูกค้ากลุ่มต่าง ๆ อย่างต่อเนื่อง อาทิ มาตรการพักชําระหนี้ 6 เดือนแก่ลูกค้าสินเชื่อธุรกิจ SMEs ประเภทกิจการร้านอาหาร โรงแรม รีสอร์ต เกสต์เฮาส์ เซอร์วิสอพาร์ตเมนท์ / มาตรการพักชําระหนี้ 2 เดือน แก่กิจการที่ทางราชการประกาศปิด / มาตรการตามมหกรรมแก้หนี้ครูและบุคลากรทางการศึกษา เป็นต้น รวมช่วยเหลือลูกหนี้แล้วจํานวนกว่า 8 แสนราย คิดเป็นมูลหนี้ประมาณ 4 แสนล้านบาท
รัฐบาลไทย-ข่าวทำเนียบรัฐบาล-ปลัด พม. สั่งอธิบดี ดย. เร่งตรวจสอบข้อเท็จจริง กรณี จนท.บ้านพักเด็กและครอบครัว จ.กาฬสินธุ์ ถูกจับกุมคดีค้าประเวณีเด็ก
วันจันทร์ที่ 1 สิงหาคม 2565
ปลัด พม. สั่งอธิบดี ดย. เร่งตรวจสอบข้อเท็จจริง กรณี จนท.บ้านพักเด็กและครอบครัว จ.กาฬสินธุ์ ถูกจับกุมคดีค้าประเวณีเด็ก
ปลัด พม. สั่งอธิบดี ดย. เร่งตรวจสอบข้อเท็จจริง กรณี จนท.บ้านพักเด็กและครอบครัว จ.กาฬสินธุ์ ถูกจับกุมคดีค้าประเวณีเด็ก
วันที่ 29 ก.ค. 65นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า จากกรณีเจ้าหน้าที่ตํารวจกองบังคับการปราบปรามการค้ามนุษย์ ได้จับกุมผู้ต้องหาคดีค้าประเวณีเด็ก จํานวน 9 ราย ในพื้นที่จังหวัดกาฬสินธุ์ ด้วยข้อหาเพื่อสนองความใคร่ของผู้อื่น เป็นธุระจัดหา ล่อไป หรือพาไปเพื่อการอนาจารซึ่งชายหรือหญิง แม้ผู้นั้นจะยินยอมก็ตาม เป็นการกระทําต่อบุคคลอายุเกินสิบห้าปีแต่ยังไม่เกินสิบแปดปี, พรากผู้เยาว์อายุกว่าสิบห้าปีแต่ไม่เกินสิบแปดปี ไปเสียจากบิดา มารดา ผู้ปกครอง หรือผู้ดูแลเพื่อหากําไรหรือเพื่อการอนาจารฯ โดยหนึ่งในผู้ต้องหากลุ่มดังกล่าวมีนักสังคมสงเคราะห์ของบ้านพักเด็กและครอบครัวจังหวัดกาฬสินธุ์ด้วย ทั้งนี้ ตนได้สั่งการไปยังอธิบดีกรมกิจการเด็กและเยาวชน (อธิบดี ดย.) ในฐานะกํากับดูแลบ้านพักเด็กและครอบครัวจังหวัดทั่วประเทศ เร่งตรวจสอบข้อเท็จจริงโดยเร็วที่สุด ขณะนี้ ดย. ได้มีคําสั่งให้นักสังคมสงเคราะห์ดังกล่าวซึ่งเป็นพนักงานราชการย้ายออกนอกพื้นที่เพื่อมาปฏิบัติราชการที่ส่วนกลาง อีกทั้งอยู่ระหว่างตั้งคณะกรรมการสอบวินัย คณะกรรมการสอบบัตรประจําตัวพนักงานตาม พ.ร.บ.คุ้มครองเด็ก พ.ศ. 2546 และคณะกรรมการสอบใบประกอบวิชาชีพสังคมสงเคราะห์ ซึ่งหากมีเจ้าหน้าที่ของกระทรวง พม. กระทําความผิดตามกฎหมาย กระทรวง พม. พร้อมดําเนินการเอาผิดตามวินัยและให้ความร่วมมือกับเจ้าหน้าที่ตํารวจดําเนินคดีอย่างถึงที่สุด โดยไม่มีการละเว้นและเลือกปฎิบัติแต่อย่างใด
รัฐบาลไทย-ข่าวทำเนียบรัฐบาล-ธ.ก.ส.เดินหน้าโอนเงินประกันรายได้เกษตรกรชาวสวนยาง ระยะที่ 3
วันอาทิตย์ที่ 12 ธันวาคม 2564
ธ.ก.ส.เดินหน้าโอนเงินประกันรายได้เกษตรกรชาวสวนยาง ระยะที่ 3
ธ.ก.ส.เริ่มจ่ายเงินตามโครงการประกันรายได้เกษตรกรชาวสวนยาง ระยะที่ 3 แก่เจ้าของสวนยางและคนกรีดยาง เพื่อสร้างความมั่นคงด้านรายได้และบรรเทาความเดือดร้อนจากปัญหาราคายางพาราตกต่ํา อันเนื่องจากภาวะเศรษฐกิจและการแพร่ระบาดของเชื้อไวรัสโควิด-19
ธ.ก.ส.เริ่มจ่ายเงินตามโครงการประกันรายได้เกษตรกรชาวสวนยาง ระยะที่ 3 แก่เจ้าของสวนยางและคนกรีดยาง เพื่อสร้างความมั่นคงด้านรายได้และบรรเทาความเดือดร้อนจากปัญหาราคายางพาราตกต่ํา อันเนื่องจากภาวะเศรษฐกิจและการแพร่ระบาดของเชื้อไวรัสโควิด-19 โดยประกันราคายางพาราแผ่นดิบ 60 บาท/กก. น้ํายางสด 57 บาท/กก. และยางก้อนถ้วย 23 บาท/กก.เป้าหมายเกษตรกร 1.88 ล้านราย วงเงินกว่า 9,700 ล้านบาท โดยโอนเงิน 2 งวดเข้าบัญชีเกษตรกรโดยตรงแล้วกว่า 381,000 ราย เป็นเงินกว่า 739ล้านบาท
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 30 พฤศจิกายน 2564ซึ่งเสนอโดยกระทรวงเกษตรและสหกรณ์และมติคณะกรรมการ ธ.ก.ส. เมื่อวันที่ 3ธันวาคม 2564เห็นชอบให้ ธ.ก.ส. ดําเนินโครงการประกันรายได้เกษตรกรชาวสวนยางระยะที่ 3 เพื่อให้เกษตรกรชาวสวนยางมีรายได้ที่แน่นอนจากการประกันรายได้ ช่วยบรรเทาความเดือดร้อนจากปัญหาราคายางตกต่ําอันเนื่องมากจากภาวะเศรษฐกิจถดถอยจากวิกฤตการแพร่ระบาดของเชื้อไวรัสโควิด-19 ปัญหาภัยธรรมชาติและช่วยสร้างความมั่นคงในอาชีพเป้าหมายเกษตรกร 1.88 ล้านรายพื้นที่สวนยางกว่า 19.16 ล้านไร่ วงเงินงบประมาณ 9,783.61 ล้านบาทโดยประกันรายได้ตามการผลิตแต่ละประเภท ได้แก่ ยางพาราแผ่นดิบคุณภาพดี ประกันราคา 60 บาท/กิโลกรัม น้ํายางสด (DRC 100%) ประกันราคา 57 บาท/กิโลกรัม และยางก้อนถ้วย (DRC 50%) ประกันราคา 23 บาท/กิโลกรัมกําหนดระยะเวลาประกันรายได้เป็นระยะเวลา 6 เดือน (เดือนตุลาคม 2564–มีนาคม 2565)โดย ธ.ก.ส. ได้เริ่มโอนเงินประกันรายได้ดังกล่าว สําหรับงวดเดือนตุลาคมถึงพฤศจิกายน 2564 ไปแล้วกว่า 739 ล้านบาท แก่เกษตรกรจํานวน 381,480 ราย
สําหรับหลักเกณฑ์การจ่ายเงินประกันรายได้ เกษตรกรชาวสวนยางต้องขึ้นทะเบียนและแจ้งข้อมูลพื้นที่การปลูกยางกับการยางแห่งประเทศไทย (กยท.)โดยเป็นสวนยางพาราอายุ 7 ปีขึ้นไป ที่เปิดกรีดแล้วรายละไม่เกิน 25 ไร่กําหนดปริมาณผลผลิตยางที่จะประกันรายได้ ผลผลิตยางแห้ง(DRC 100%) จํานวน 20 กิโลกรัม/ไร่/เดือน และผลผลิตยางก้อนถ้วย (DRC 50%) จํานวน 40 กิโลกรัม/ไร่/เดือน ทั้งนี้การยางแห่งประเทศไทยจะทําการตรวจสอบและรับรองสิทธิ์ พร้อมทั้งประมวลผล ส่งมายัง ธ.ก.ส. เพื่อให้โอนเงินเข้าบัญชีเกษตรกรโดยตรงซึ่งเงินค่าประกันรายได้ในแต่ละเดือน = (ราคายางที่ประกันรายได้-ราคาอ้างอิงการขาย)Xปริมาณผลผลิตยางตามเนื้อที่กรีดยางโดยแบ่งสัดส่วนรายได้ หากเจ้าของสวนกรีดเองจะได้รับส่วนต่างประกันรายได้ทั้งจํานวน กรณีจ้างกรีดยาง เจ้าของสวนยางจะได้ร้อยละ 60 และคนกรีดจะได้ร้อยละ 40 ของรายได้ทั้งหมด โดยมีการประกาศราคากลางอ้างอิงทุกเดือน และจะมีการจ่ายเงินเดือนละครั้ง ตั้งแต่บัดนี้ถึงเดือนกันยายน 2565ซึ่งเกษตรกรสามารถตรวจสอบการโอนเงินได้ผ่านทางแอปพลิเคชัน ธ.ก.ส. A-Mobile ตลอด 24 ชั่วโมง หรือที่ ธ.ก.ส. ทุกสาขาทั่วประเทศและกรณีที่เกษตรกรลูกค้าสมัครใช้บริการBAAC Connect จะได้รับข้อความแจ้งเตือนผ่าน LINE Official BAAC Family เมื่อเงินเข้าบัญชีของท่านแล้ว
รัฐบาลไทย-ข่าวทำเนียบรัฐบาล-โครงการช่วยเหลือกลุ่มอาชีพผู้ขับรถแท็กซี่และรถจักรยานยนต์สาธารณะ
วันจันทร์ที่ 18 ตุลาคม 2564
โครงการช่วยเหลือกลุ่มอาชีพผู้ขับรถแท็กซี่และรถจักรยานยนต์สาธารณะ
วันอาทิตย์ที่ 17 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบโครงการช่วยเหลือกลุ่มอาชีพผู้ขับรถแท็กซี่และรถจักรยานยนต์สาธารณะที่มีอายุเกิน 65 ปี ไม่ได้อยู่ในระบบประกันสังคม ในพื้นที่ควบคุมสูงสุดและเข้มงวด 29 จังหวัด โดยให้เงินช่วยเหลือค่าครองชีพคนละ 5,000 บาทต่อเดือน สําหรับกลุ่ม 13 จังหวัดแรก ได้รับเป็นเวลา 2 เดือน กลุ่ม 16 จังหวัดเพิ่มเติมได้รับเป็นเวลา 1 เดือน โอนจ่ายภายในเดือน พ.ย.2564 ผ่านบัญชีพร้อมเพย์ที่ผูกกับเลขบัตรประจําตัวประชาชน โดยจองคิวลงทะเบียนได้ในวันพรุ่งนี้ (18 ต.ค.64) ทางแอปพลิเคชัน DLT Smart Queue และเดินทางไปลงทะเบียนตามวันเวลาที่จองไว้ที่กรมการขนส่งทางบก สํานักงานขนส่งพื้นที่ และสํานักงานขนส่งจังหวัดทั่วประเทศ สอบถามเพิ่มเติมได้ที่ สายด่วน 1584
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวงชนบทเข้มงวดรถบรรทุกน้ำหนักเกิน ติดตั้งป้ายประกาศบนถนนเลียบคันคลอง 46 สายทาง
วันอังคารที่ 14 มิถุนายน 2565
กรมทางหลวงชนบทเข้มงวดรถบรรทุกน้ําหนักเกิน ติดตั้งป้ายประกาศบนถนนเลียบคันคลอง 46 สายทาง
เพิ่มอายุการใช้งาน ป้องกันการทรุดตัวของถนน เพื่อความสะดวกปลอดภัยของประชาชนอย่างยั่งยืน ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดําเนินการติดตั้งป้ายประกาศห้ามใช้ยานพาหนะที่มีน้ําหนัก น้ําหนักบรรทุก หรือน้ําหนักลงเพลาเกินกว่าที่ได้กําหนด หรือโดยที่ยานพาหนะนั้นอาจทําให้ทางหลวงเสียหายเดินบนทางหลวงชนบท เพื่อเป็นการป้องกันไม่ให้รถบรรทุกที่มีน้ําหนักเกินกว่ากฎหมายกําหนดสัญจรบนทางหลวงชนบท ป้องกันการชํารุดและความเสี่ยงที่มีต่อการทรุดตัวของถนน เพื่อให้ประชาชนเดินทางได้อย่างอุ่นใจสะดวกปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
เนื่องจากในปัจจุบันประเทศไทยได้เริ่มเข้าสู่ช่วงฤดูฝน ทําให้มีฝนตกหนักสะสมซึ่งอาจทําให้เกิดน้ําท่วมฉับพลันในบางพื้นที่ อันจะส่งผลกระทบต่อถนนที่อยู่ในความรับผิดชอบของ ทช. บริเวณเลียบคันคลอง โดยเฉพาะถนนที่อยู่ในพื้นที่ดินอ่อน หากปริมาณน้ําในคลองลดลงอย่างรวดเร็วจะมีโอกาสทําให้ถนนเกิดการทรุดตัวหรือเกิดการพังทลายของคันทาง ถนนบนคันคลองบางเส้นทางจึงไม่สามารถรองรับการใช้ยานพาหนะที่มีน้ําหนัก น้ําหนักบรรทุก หรือน้ําหนักลงเพลาได้ตามที่กําหนดเหมือนถนนทางหลวงชนบททั่วไป ประกอบกับมีปริมาณรถบรรทุกสัญจรบนถนนอย่างต่อเนื่อง ทั้งนี้ เพื่อเป็นการลดปัจจัยเสี่ยงที่อาจก่อให้เกิดการทรุดตัวของถนนบนคันคลอง ป้องกันไม่ให้ถนนเกิดความเสียหาย เป็นการรักษาอายุการใช้งานของถนนในระยะยาว ทช. จึงได้เข้มงวดในการจัดชุดเฝ้าระวังและปรับเพิ่มแผนจัดตั้งหน่วยชั่งน้ําหนักเคลื่อนที่บนถนนเลียบคันคลอง พร้อมทั้งติดตั้งป้ายประกาศห้ามใช้ยานพาหนะที่มีน้ําหนัก น้ําหนักบรรทุก หรือน้ําหนักลงเพลาเกินกว่าที่ได้กําหนด เดินบนทางหลวงชนบท เพื่อควบคุมน้ําหนักบรรทุกให้เป็นไปตามประกาศผู้อํานวยการทางหลวงชนบท เรื่อง ห้ามใช้ยานพาหนะที่มีน้ําหนัก น้ําหนักบรรทุก หรือน้ําหนักลงเพลาเกินกว่าที่ได้กําหนด หรือโดยที่ยานพาหนะนั้นอาจทําให้ทางหลวงเสียหาย เดินบนทางหลวงชนบทในเขตความรับผิดชอบของ ทช. (ฉบับที่ 10) จํานวน 46 สายทาง ที่ตั้งอยู่บริเวณถนนเลียบคันคลองชลประทาน ในพื้นที่ 11 จังหวัด ประกอบด้วย จังหวัดปทุมธานี นนทบุรี พระนครศรีอยุธยา อ่างทอง ลพบุรี สิงห์บุรี เพชรบุรี ราชบุรี นครสวรรค์ นครปฐม และสุพรรณบุรี ซึ่งกรณีหากพบผู้กระทําความผิดตามพระราชบัญญัติทางหลวง พ.ศ. 2535 มาตรา 61 วรรคหนึ่ง หากฝ่าฝืนจะมีโทษจําคุกไม่เกิน 6 เดือน หรือปรับไม่เกิน 10,000 บาท หรือทั้งจําทั้งปรับและอาจถูกริบรถบรรทุกที่ใช้ในการกระทําความผิดนั้นด้วย
อย่างไรก็ตาม ทช. ขอความร่วมมือประชาชนในพื้นที่ร่วมสอดส่องดูแลรถบรรทุกที่มีน้ําหนักเกินกว่ากฎหมายกําหนด เพื่อประโยชน์ของส่วนรวมและคุณภาพชีวิตที่ดีของชุมชนต่อไป หากพบเห็นรถบรรทุกน้ําหนักเกินพิกัด สามารถแจ้งเหตุได้ที่สายด่วน ทช. โทร. 1146
รัฐบาลไทย-ข่าวทำเนียบรัฐบาล-ครม.อนุมัติงบกลาง 251 ล้านบาทจ้างเหมาพนักงานปฏิบัติงานของกรมอุทยานแห่งชาติ สัตว์ป่าและพันธุ์พืช 3,999 อัตรา
วันอังคารที่ 1 กุมภาพันธ์ 2565
ครม.อนุมัติงบกลาง 251 ล้านบาทจ้างเหมาพนักงานปฏิบัติงานของกรมอุทยานแห่งชาติ สัตว์ป่าและพันธุ์พืช 3,999 อัตรา
ครม.อนุมัติงบกลาง 251 ล้านบาทจ้างเหมาพนักงานปฏิบัติงานของกรมอุทยานแห่งชาติ สัตว์ป่าและพันธุ์พืช 3,999 อัตรา
วันที่ 1 กุมภาพันธ์ 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)อนุมัติโครงการจ้างเหมาพนักงานปฏิบัติงานของกรมอุทยานแห่งชาติ สัตว์ป่าและพันธุ์พืชประจําปีงบประมาณ 2565 วงเงินงบประมาณ 251.94 ล้านบาท โดยใช้งบประมาณจากงบกลาง รายการเงินสํารองจ่ายเพื่อกรณีฉุกเฉินหรือจําเป็น ประจําปีงบประมาณ 2565 สําหรับจ้างเหมาพนักงานจํานวน 3,999 อัตรา ในอัตราจ้าง 9,000 บาทต่อเดือน ระยะเวลาการจ้าง 7 เดือน ระหว่าง มี.ค.-ก.ย. 2565 เพื่อปฏิบัติงานตามภารกิจสําคัญของกรมอุทยานแห่งชาติ สัตว์ป่าและพันธุ์พืช
น.ส.ไตรศุลี กล่าวว่าโครงการดังกล่าวเป็นการจ้างงานราษฎรในพื้นที่มาช่วยสนับสนุนการดําเนินงานตามภารกิจของหน่วยงานในพื้นที่ในการอนุรักษ์ คุ้มครอง และฟื้นฟูทรัพยากรป่าไม้และสัตว์ป่า เช่น งานด้านป้องกันรักษาป่า การลาดตระเวนตรวจปราบปรามการลักลอบทําลายทรัพยากรป่าไม้ในอุทยานแห่งชาติ เขตรักษาพันธุ์สัตว์ป่า เขตห้ามล่าสัตว์ป่า งานควบคุมไฟป่าและหมอกควัน งานปราบปรามการค้าสัตว์ป่าและพืชป่าระหว่างประเทศ งานอนุรักษ์ทรัพยากรป่าต้นน้ํา งานสํารวจและวิเคราะห์ข้อมูลป่าไม้ งานบริการท่องเที่ยวเพื่อสร้างรายได้ให้กับประเทศ รวมทั้งเพื่อบรรเทาความเดือดร้อนของพนักงานที่ถูกเลิกจ้างในส่วนที่ถูกปรับลดงบประมาณ เนื่องมาจากการได้รับผลกระทบจากการระบาดของโควิด-19
--------------------
รัฐบาลไทย-ข่าวทำเนียบรัฐบาล-บขส. ผ่านการรับรองมาตรฐานด้านการจัดการสิ่งแวดล้อม ISO 14001:2015 ประจำปี 2564
วันศุกร์ที่ 27 สิงหาคม 2564
บขส. ผ่านการรับรองมาตรฐานด้านการจัดการสิ่งแวดล้อม ISO 14001:2015 ประจําปี 2564
จากบริษัท อินเตอร์เทค อินดัสทรี แอนด์ เซอร์ทิฟิเคชั่น เซอร์วิสเซส (ประเทศไทย) จํากัด หรือ Intertek Industry and Certification Services (Thailand) Ltd.
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า สํานักซ่อมบํารุงและตรวจสภาพรถ บขส. ได้รับการรับรองระบบมาตรฐานการจัดการสิ่งแวดล้อม ISO 14001: 2015 ประจําปี 2564 จากบริษัท อินเตอร์เทค อินดัสทรี แอนด์ เซอร์ทิฟิเคชั่น เซอร์วิสเซส (ประเทศไทย) จํากัด หรือ Intertek Industry and Certification Services (Thailand) Ltd. เรียบร้อยแล้ว เมื่อวันที่ 18 สิงหาคม 2564
ทั้งนี้ ISO 14001: 2015 เป็นมาตรฐานสากลสําหรับระบบการบริหารจัดการสิ่งแวดล้อมขององค์กร เพื่อเพิ่มสมรรถนะสิ่งแวดล้อมภายในองค์กร และเพื่อความยั่งยืนด้านสิ่งแวดล้อม ซึ่ง บขส. ได้ผ่านการรับรองมาตรฐานสิ่งแวดล้อม ISO 14001: 2015 มาตั้งแต่ปี 2558 และได้รับการรับรองอย่างต่อเนื่องในปี 2564
กรรมการผู้จัดการใหญ่ บขส. กล่าวเพิ่มเติมว่า บขส. ตระหนักถึงความสําคัญของการดําเนินงานด้านสิ่งแวดล้อม และได้มอบหมายให้ สํานักซ่อมบํารุงและตรวจสภาพรถ ดําเนินการรณรงค์ปลูกจิตสํานึกให้พนักงานในสังกัดมีส่วนร่วมในการอนุรักษ์พลังงานและทรัพยากรขององค์กร เช่น การลดพลังงานไฟฟ้า น้ําประปา และปริมาณของเสีย สร้างความรู้ความเข้าใจให้พนักงานมีส่วนร่วม ในการบริหารจัดการพื้นที่ของสํานักซ่อมบํารุงและตรวจสภาพรถ ให้สอดคล้องตามข้อกําหนดของระบบคุณภาพสิ่งแวดล้อมมาตรฐาน ISO 14001 : 2015 รวมทั้งสร้างการมีส่วนร่วมกับชุมชน โดยร่วมกับชุมชนโดยรอบ ศูนย์ซ่อมบํารุงและตรวจสภาพรถ (รังสิต) จัดกิจกรรมพัฒนาคุณภาพชีวิตของคนในชุมชน เช่น กิจกรรมคัดแยกขยะก่อนทิ้งในชุมชน โดยมอบถังขยะแยกประเภทให้กับโรงเรียนในบริเวณใกล้เคียง และมีการตรวจเช็คสภาพรถเบื้องต้นฟรี ในช่วงเทศกาลสําคัญ
อย่างไรก็ดี บขส. จะยังคงมุ่งมั่นพัฒนาระบบบริหารงานคุณภาพและสิ่งแวดล้อมอย่างต่อเนื่อง เพื่อเพิ่มศักยภาพในการปฏิบัติงาน และมุ่งสู่การพัฒนาองค์กรอย่างยั่งยืน
รัฐบาลไทย-ข่าวทำเนียบรัฐบาล-ที่ปรึกษารัฐมนตรีว่าการกระทรวงยุติธรรม ร่วมเปิดงาน กับกกท. - สถาบันอนุญาโตตุลาการ จัดตั้งศูนย์ระงับข้อพิพาททางเลือกด้านกีฬาแห่งแรกของประเทศ
วันพุธที่ 2 มีนาคม 2565
ที่ปรึกษารัฐมนตรีว่าการกระทรวงยุติธรรม ร่วมเปิดงาน กับกกท. - สถาบันอนุญาโตตุลาการ จัดตั้งศูนย์ระงับข้อพิพาททางเลือกด้านกีฬาแห่งแรกของประเทศ
ที่ปรึกษารัฐมนตรีว่าการกระทรวงยุติธรรม ร่วมเปิดงาน กับกกท. - สถาบันอนุญาโตตุลาการ จัดตั้งศูนย์ระงับข้อพิพาททางเลือกด้านกีฬาแห่งแรกของประเทศ มุ่งหวัง สร้างมาตรฐานเทียบเท่าระดับสากล
เมื่อเวลา 10.00 น. วันที่ 2 มีนาคม 2565 ที่อาคารเฉลิมพระเกียรติ 7 รอบพระชนมพรรษา การกีฬาแห่งประเทศไทย นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม เป็นตัวแทนนายสมศักดิ์ เทพสุทิน รัฐมนตรีว่าการกระทรวงยุติธรรม เข้าร่วมพิธีเปิดตัวศูนย์การระงับข้อพิพาททางเลือกด้านการกีฬา และพิธีมอบประกาศนียบัตรผู้ผ่านการอบรมหลักสูตรอนุญาโตตุลาการด้านการกีฬาคณะแรก ระหว่างสถาบันอนุญาโตตุลาการ กับการกีฬาแห่งประเทศไทย โดยมีนายเขมพล อุ้ยตยะกุล เลขานุการรัฐมนตรีว่าการกระทรวงการท่องเที่ยวและกีฬา นายพสิษฐ์ อัศววัฒนาพร ผู้อํานวยการสถาบันอนุญาโตตุลากร และ นายวิษณุ ไล่ชะพิษ รองผู้ว่าการการกีฬาแห่งประเทศไทย ฝ่ายบริหาร ร่วมเป็นเกียรติและสักขีพยานในการเปิดงานดังกล่าว โดยมีวัตถุประสงค์เพื่อให้บริการด้านการระงับข้อพิพาททางเลือกที่เกี่ยวกับการกีฬา อันจะช่วยให้เกิดความเที่ยงธรรมในการแข่งขันกีฬา คุ้มครองสิทธิประโยชน์ของนักกีฬา
โดยนายธนวัชร กล่าวมอบนโยบายว่า รัฐบาลให้ความสําคัญต่อการระงับข้อพิพาททางเลือกมาโดยตลอด ซึ่งได้กําหนดไว้ในแผนยุทธศาสตร์กระทรวงยุติธรรม 20 ปี (พ.ศ.2560-พ.ศ.2579) เพื่อผลักดันให้มีการปรับปรุงมาตรการหรือแก้ไขกฎหมาย เพื่ออํานวยความสะดวกในการใช้อนุญาโตตุลาการและการประนอมข้อพิพาทขึ้น กระทรวงยุติธรรมเชื่อมั่นเป็นอย่างยิ่งว่าการร่วมมือกันของทั้งสองหน่วยงานในครั้งนี้ จะนําไปสู่การพัฒนาที่สําคัญของการระงับข้อพิพาทด้านการกีฬา โดยมุ่งเน้นให้เป็นไปตามหลักมาตรฐานระดับสากล และยังช่วยดึงดูดให้บุคลากรทางกีฬา เช่น นักกีฬา สมาคมกีฬา สมาพันธ์ทางการกีฬา ต่าง ๆ เล็งเห็นถึงความสําคัญและเลือกใช้กระบวนการระงับข้อพิพาททางเลือกเมื่อเกิดข้อพิพาททางการกีฬามากยิ่งขึ้น โดยตอนนี้เรามีการอบรมผู้เข้าร่วมรุ่นแรกไปแล้วทั้งหมด 12 คน
ด้าน นายเขมพล กล่าวว่า การจัดตั้งศูนย์ระงับข้อพิพาทฯ ถือเป็นประโยชน์ต่อการพัฒนาวงการกีฬาของบ้านเรา ทั้งการให้ความเป็นธรรม ความเท่าเทียมของนักกีฬา หรือผู้ที่เกี่ยวข้อง เช่น ผู้ฝึกสอน ตลอดจนสโมสรต่าง ๆ รวมทั้งยังเป็นการสร้างมาตรฐานทางการกีฬาเพื่อให้เกิดความโปร่งใส ซึ่งจะส่งผลดีโดยรวมให้กับประเทศและในเวทีการแข่งขันระดับชาติ
ขณะที่ นายพสิษฐ์ ระบุว่า ปัจจุบันวงการกีฬาไทยมีความก้าวหน้าและเติบโตขึ้นอย่างต่อเนื่อง เป็นผลมาจากความสําเร็จของนักกีฬา รวมถึงกฎเกณฑ์การแข่งขัน หรือการตัดสินผลแพ้-ชนะในกีฬาสมัครเล่น และกีฬาอาชีพ ที่จัดแข่งในประเทศ และในเวทีระดับโลกที่มาตรฐานการแข่งขันมีความก้าวหน้า และปรับเปลี่ยนไปอย่างรวดเร็ว ทําให้อาจนํามาซึ่งข้อพิพาทในประเด็นต่าง ๆ ที่เกี่ยวข้องทุกแขนง เช่น สัญญานักกีฬาอาชีพ การตัดสินชี้ขาดผลการแข่งขัน หรือแม้กระทั่งกฎการควบคุมสารต้องห้าม ดังนั้นเราจึงควรยกระดับมาตรฐานวงการกีฬาให้ไปสู่มาตรฐานสากลให้ได้
รัฐบาลไทย-ข่าวทำเนียบรัฐบาล-ท่องเที่ยวไทยคึกคัก! ครึ่งปีแรก นทท. ต่างชาติเข้าไทยกว่า 2.2 ล้านคน + ไทยเที่ยวไทย 67.8 ล้านคน รายได้สะพัด 4.3 แสนล้านบาท
วันอังคารที่ 12 กรกฎาคม 2565
ท่องเที่ยวไทยคึกคัก! ครึ่งปีแรก นทท. ต่างชาติเข้าไทยกว่า 2.2 ล้านคน + ไทยเที่ยวไทย 67.8 ล้านคน รายได้สะพัด 4.3 แสนล้านบาท
.....
พลเอก ประยุทธ์ จันทร์โอชา นายกรัฐมนตรี รับทราบและพอใจตัวเลขนักท่องเที่ยวต่างชาติเดินทางเข้าประเทศไทยอย่างต่อเนื่อง โดยกระทรวงการท่องเที่ยวและกีฬารายงานว่า ตั้งแต่วันที่ 1 ม.ค. - 6 ก.ค. 65 มีนักท่องเที่ยวต่างชาติเดินทางเข้าประเทศไทยสะสม 2,214,132 คน ก่อให้เกิดรายได้ 1.25 แสนล้านบาท บวกกับจํานวนนักท่องเที่ยว “ไทยเที่ยวไทย” สะสมที่ 67.8 ล้านคน สร้างรายได้ 3.05 แสนล้านบาท ส่งผลให้ครึ่งปีแรกประเทศไทยมีรายได้จากการท่องเที่ยวกว่า 4.3 แสนล้านบาท
.
จากรายงานดังกล่าว ถือว่าเป็นสัญญาณที่ดีต่อเศรษฐกิจและอุตสาหกรรมการท่องเที่ยวไทยที่กําลังจะกลับมาฟื้นตัว คาดว่าช่วงไตรมาสสุดท้ายของปี (ต.ค. - ธ.ค.) ซึ่งเป็นช่วง High Season นั้น จะมีนักท่องเที่ยวเดินทางเข้าประเทศไทยไม่น้อยกว่าเดือนละ 1 ล้านคน ซึ่งแสดงให้เห็นถึงความเชื่อมั่นของนักท่องเที่ยวที่มีต่อระบบสาธารณสุขไทยและมาตรการต่าง ๆ ที่รัฐบาลได้ดําเนินการผ่อนคลายให้สอดคล้องกับสถานการณ์ที่เกิดขึ้นในปัจจุบัน
.
ทั้งนี้ นายกฯ ขอความร่วมมือจากประชาชนทุกภาคส่วนในประเทศช่วยกันปฏิบัติตามมาตรการทางสาธารณสุขของภาครัฐ ภายใต้การท่องเที่ยววิถีใหม่ เพื่อให้ทุกคนท่องเที่ยวอย่างสนุกและปลอดภัยจากโควิด-19
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลสวน "ประเสริฐ" ศึกษาข้อมูล "โรคประจำถิ่น" ให้ดีก่อนพูด ย้ำรัฐบาลกำหนดมาตรการตามความเป็นจริง พร้อมรับมือผู้ติดเชื้อเพิ่มหลังสงกรานต์
วันเสาร์ที่ 2 เมษายน 2565
โฆษกรัฐบาลสวน "ประเสริฐ" ศึกษาข้อมูล "โรคประจําถิ่น" ให้ดีก่อนพูด ย้ํารัฐบาลกําหนดมาตรการตามความเป็นจริง พร้อมรับมือผู้ติดเชื้อเพิ่มหลังสงกรานต์
โฆษกรัฐบาลสวน "ประเสริฐ" ศึกษาข้อมูล "โรคประจําถิ่น" ให้ดีก่อนพูด ย้ํารัฐบาลกําหนดมาตรการตามความเป็นจริง พร้อมรับมือผู้ติดเชื้อเพิ่มหลังสงกรานต์
วันที่ 2 เมษายน 2565นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงกรณีที่นายประเสริฐ จันทรรวงทอง เลขาธิการพรรคเพื่อไทย กล่าวหาว่ารัฐบาลพยายามยัดเยียดให้โควิดเป็นโรคประจําถิ่น ถือเป็นการผลักภาระให้ประชาชน และไม่มีมาตรการที่ชัดเจนในการรับมือกับการแพร่ระบาดของโรค ว่า อยากให้นายประเสริฐฯ ไปศึกษาให้ดีว่า "โรคประจําถิ่น" คืออะไร มีหลักเกณฑ์อย่างไร การที่รัฐบาลประกาศเช่นนี้ถือว่ามีเป้าหมายในการทํางานที่ชัดเจน ซึ่งเป็นความท้าทายของรัฐบาลและคนไทยที่ต้องร่วมมือกัน หรือที่ผ่านมานายประเสริฐฯ ไม่เคยคิดอะไรเป็นแก่นสาร ดีแต่จ้องหาเรื่องโจมตีคนอื่นไปวัน ๆ เท่านั้น
นายธนกรกล่าวว่า ประเทศไทยขึ้นชื่อว่าเป็นประเทศที่มีระบบสาธารณสุขดีเป็นอันดับต้น ๆ ของโลก และมีบุคลากรทางการแพทย์ที่มีความรู้ความเชี่ยวชาญ ทุกคนทํางานอย่างหนักมาตลอด จนช่วงหนึ่งเราแทบจะไม่มีผู้ติดเชื้อภายในประเทศเลย แต่เมื่อไทยเริ่มเปิดประเทศเพื่อฟื้นฟูเศรษฐกิจก็ต้องยอมรับว่าจํานวนผู้ติดเชื้อจะเพิ่มขึ้น แต่ก็ไม่ได้หมายความว่ารัฐบาลไม่มีมาตรการอะไร หรือนายประเสริฐฯ ต้องการให้ชัดดาวน์ประเทศถึงจะพอใจ นอกจากนี้ พลเอก ประยุทธ์ จันทร์โอชา นายกรัฐมนตรีและ รมว.กลาโหม ก็พูดชัดเจนแล้วว่าแม้เราจะประกาศไว้เช่นนี้แต่ทุกอย่างต้องประเมินสถานการณ์และสามารถปรับได้ตามความเป็นจริง
"ขณะนี้บางประเทศก็เริ่มประกาศเตรียมให้โควิดเป็นโรคประจําถิ่นซึ่งอยู่บนฐานของหลักวิชาการ และหันมาใช้แนวทาง Living with COVID เหมือนในอดีตที่เคยเกิดโรคอุบัติใหม่และท้ายที่สุดก็ปรับเป็นโรคประจําถิ่น ส่วนเรื่องจํานวนผู้ติดเชื้อที่จะเพิ่มขึ้นหลังเทศกาลสงกรานต์และคุณภาพของบริการเจอ แจก จบนั้น รัฐบาลมีแผนรองรับและกําลังดําเนินการพัฒนาให้ดีขึ้น" นายธนกร กล่าว
รัฐบาลไทย-ข่าวทำเนียบรัฐบาล-รัฐบาลชู 10 สุดยอดชุมชนท่องเที่ยวต้นแบบ
วันอังคารที่ 26 กรกฎาคม 2565
รัฐบาลชู 10 สุดยอดชุมชนท่องเที่ยวต้นแบบ
วันอังคารที่ 26 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสนับสนุนการท่องเที่ยววิถีชุมชน โดยคัดเลือกและเชิดชูเกียรติสุดยอดชุมชนต้นแบบ
“เที่ยวชุมชน ยลวิถี” ประจําปี 2565 ซึ่งมีการจัดการที่ดีจากความร่วมมือของทุกภาคส่วน
สร้างมูลค่าเพิ่มทางเศรษฐกิจด้วยอัตลักษณ์ ต้นทุนทางวัฒนธรรม และแหล่งท่องเที่ยวที่โดดเด่น
รวมถึงมีความพร้อมด้านการท่องเที่ยวในทุกด้าน จํานวน 10 แห่ง ได้แก่ ชุมชนคุณธรรมแหลมสัก จ.กระบี่
บ้านเมืองรวง จ.เชียงราย วัดทรายขาว จ.ปัตตานี ย่านเมืองเก่าภูเก็ต จ.ภูเก็ต บ้านภู จ.มุกดาหาร
บ้านบ่อน้ําร้อน จ.ยะลา วัดบางน้ําผึ้งใน จ.สมุทรปราการ บ้านหนองบัว จ.สุรินทร์ บ้านถ้ํากลองเพล
จ.หนองบัวลําภู และ บ้านเชียง จ.อุดรธานี เพื่อให้เป็นแรงบันดาลใจและขยายผลความสําเร็จสู่ชุมชนอื่น
สร้างเศรษฐกิจชุมชนไทยให้เข้มแข็ง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-Govt Spokesperson: Survey shows investorconfidence for next 3 months in “very bullish” zone
วันศุกร์ที่ 5 พฤศจิกายน 2564
Govt Spokesperson: Survey shows investorconfidence for next 3 months in “very bullish” zone
Govt Spokesperson: Survey shows investorconfidence for next 3 months in “very bullish” zone
November 4, 2021, Government SpokespersonThanakornWangboonkongchanadisclosed that Prime Minister and Defense Minister Gen. Prayut Chan-o-cha was reported on “FETCO Investor Confidence Index(ICI)”for the next 3 months, a survey conductedin October 2021byFederation of Thai Capital Market Organizations(FETCO), which is at 168.69, the highest score since its inauguration. The FETCO ICI is up 18.2%from last month and is consideredin the “very bullish” zone. This is in line with theOctober-2021Consumer Confidence Index (CCI), surveyed by the University of the Thai Chamber of Commerce (UTCC), whichisat 43.9,up for two months in a row, and is the highest in 5 months since June 2021.
The Prime Minister thanked the people and investors for having confidence in the country, andfortheircooperationwiththe Government in its effort to curb the COVID-19 situation.Althoughpeople’s life and safetyhas beenthe Government’s high priority, it also strives to undertake economic rehabilitation to address bread and butter problem all at the same time.The Prime Minister also instructedconcerned agenciesto tackle hikeof oil and vegetable prices, as well as decline of rice price.
According to the survey,investors and the people expect that revival oftourism industryunder the country reopening plan be the key catalyst, followed byacceleration of vaccination distribution, andrecoveryof domestic economy. The people are confident with the Government’s ease of lockdown measures,curfewrevocation, and the country reopening, as well assuch economic stimulus measures as the Half-Half and We Travel Together schemes.
รัฐบาลไทย-ข่าวทำเนียบรัฐบาล-เปิด “9 โอกาสสำคัญ” ที่ไทยและซาอุดีอาระเบียจะได้รับ หลังฟื้นฟูความสัมพันธ์ในรอบกว่า 30 ปี
วันพฤหัสบดีที่ 27 มกราคม 2565
เปิด “9 โอกาสสําคัญ” ที่ไทยและซาอุดีอาระเบียจะได้รับ หลังฟื้นฟูความสัมพันธ์ในรอบกว่า 30 ปี
.....
จากภารกิจการเยือนซาอุดีอาระเบียอย่างเป็นทางการของ พล.อ.ประยุทธ์ จันทร์โอชา นายกรัฐมนตรี และ รมว.กลาโหม ตามคําเชิญของเจ้าชายมุฮัมมัด บิน ซัลมาน บิน อับดุลอะซีซ อัลซะอูด มกุฎราชกุมาร รองนายกรัฐมนตรี และ รมว.กลาโหม แห่งราชอาณาจักรซาอุดีอาระเบีย นับเป็นการเปิดศักราชใหม่ของความสัมพันธ์ระหว่างสองประเทศที่จะเกิดร่วมมือ สร้างสรรค์ และพัฒนาในทุกมิติต่อไปในอนาคต
.
นายกรัฐมนตรี เผยว่า การฟื้นฟูความสัมพันธ์กับซาอุดีอาระเบียครั้งนี้จะเกิดโอกาสมากมายสําหรับทั้งสองประเทศ ซึ่งนําไปสู่นโยบายและการปฏิบัติอย่างเป็นรูปธรรม เพื่อสร้างโอกาสให้ประชาชนและการฟื้นฟูประเทศหลังโควิดโดยเร็ว ดังนี้
1.ด้านการท่องเที่ยว : การเดินทางระหว่างไทยกับซาอุดีอาระเบียจะสะดวกยิ่งขึ้น ส่งผลต่อความร่วมมือด้านอุตสาหกรรมการท่องเที่ยวอย่างรอบด้าน และคาดว่าจะสามารถสร้างรายได้ให้ประเทศไทยไม่ต่ํากว่า 5,000 ล้านบาทต่อปี
2.ด้านพลังงาน : เกิดการร่วมวิจัยและลงทุน ทั้งในรูปแบบพลังงานดั้งเดิม พลังงานสะอาด และพลังงานหมุนเวียน โดย EEC ของไทย พร้อมรองรับการวิจัย พัฒนา และการลงทุนแห่งอนาคต สอดรับกับข้อริเริ่ม Saudi Green Initiative และ Middle East Green Initative ของซาอุดีอาระเบีย
3.ด้านแรงงาน : ความร่วมมือและโอกาสด้านแรงงานจะกลับมาอีกครั้ง โดยแรงงานที่มีศักยภาพจากประเทศไทยจะช่วยเติมเต็ม “วิสัยทัศน์ซาอุดีอาระเบีย ค.ศ. 2030” ผ่านโครงการก่อสร้างที่คาดว่าจะมีขึ้นเป็นจํานวนมาก ช่วยสร้างรายได้ให้ประเทศ
4.ด้านอาหาร : ไทยมีศักยภาพในการผลิตและพร้อมส่งออกอาหาร “ฮาลาล” ให้แก่ซาอุดีอาระเบีย เนื่องจากประเทศไทยอุดมสมบูรณ์ด้วยผลิตผลทางการเกษตรและประมง เป็นโอกาสอันดีสําหรับผู้ประกอบการด้านอาหารของไทย
5.ด้านสุขภาพ : ไทยเป็น "ศูนย์กลางทางการแพทย์" ที่ชาวต่างชาติ โดยเฉพาะโซนตะวันออกกลางที่นิยมเดินทางมารักษาที่ประเทศไทย ส่งผลให้เกิดการขยายตัวทางการท่องเที่ยวเชิงสุขภาพและความร่วมมือทางการแพทย์
6.ด้านความมั่นคง : ซาอุดีอาระเบียถือเป็นประเทศที่มีอิทธิพลสูงในกรอบองค์กรความร่วมมืออิสลาม (OIC) ซึ่งจะช่วยส่งเสริมการแก้ปัญหาความไม่สงบในพื้นที่ชายแดนใต้ตามแนวทางสันติสุขได้ รวมถึงความร่วมมือด้านข้อมูลข่าวสารความมั่นคง และการต่อต้านการก่อการร้าย
7.ด้านการศึกษาและศาสนา : ไทยมีโอกาสขยายการแลกเปลี่ยนด้านการศึกษา เนื่องจากซาอุดีอาระเบียเป็นประเทศที่มีความก้าวหน้าทางวิทยาการด้านต่าง ๆ ทั้งวิทยาศาสตร์ เทคโนโลยี นวัตกรรม พลังงาน การก่อสร้าง เทคโนโลยีป้องกันประเทศ ฯลฯ
8.ด้านการค้าและการลงทุน : นักลงทุนและ SMEs ไทย มีโอกาสในการทําธุรกิจและแสวงหาหุ้นส่วนทางการค้าได้อย่างสะดวกยิ่งขึ้น ทั้งในซาอุดีอาระเบียและกลุ่มประเทศตะวันออกกลาง เช่น ผลิตภัณฑ์อาหาร สินค้าอุปโภคบริโภค สินค้าตกแต่งภายใน เฟอร์นิเจอร์ เป็นต้น
9.ด้านการกีฬา : เกิดความร่วมมือทางการกีฬาของทั้งสองประเทศที่มีความสนใจร่วมกัน เช่น ฟุตบอล มวย กอล์ฟ การแข่งรถ รวมถึง e-sport และเป็นโอกาสของไทยในการส่งเสริม "มวยไทย" ให้เป็นที่ยอมรับมากขึ้นในภูมิภาคตะวันออกกลาง
Cr. เฟซบุ๊กเพจประยุทธ์ จันทร์โอชา Prayut Chan-o-cha
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดเกษตรฯ ติดตามการดำเนินงานโครงการพัฒนาตามพระราชดำริ 7 โครงการ
วันพุธที่ 30 มีนาคม 2565
ปลัดเกษตรฯ ติดตามการดําเนินงานโครงการพัฒนาตามพระราชดําริ 7 โครงการ
ปลัดเกษตรฯ ติดตามการดําเนินงานโครงการพัฒนาตามพระราชดําริ 7 โครงการ มอบหน่วยงานที่เกี่ยวข้องสรุปผลลัพธ์การดําเนินงานตามกรอบการติดตามฯ
ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานการประชุมหารือการดําเนินงานโครงการพัฒนาตามพระราชดําริ 7 โครงการ ประกอบด้วย 1) ศูนย์บริการและพัฒนาลุ่มน้ําปายตามพระราชดําริ จังหวัดแม่ฮ่องสอน 2) ศูนย์บริการและพัฒนาที่สูงปางตองตามพระราชดําริ จังหวัดแม่ฮ่องสอน 3) โครงการศูนย์อํานวยการโครงการพัฒนาตามพระราชดําริ อําเภอสันป่าตอง จังหวัดเชียงใหม่ 4) ศูนย์พัฒนาไม้ผลตามพระราชดําริ จังหวัดจันทบุรี 5) ศูนย์บริการการพัฒนาปลวกแดงตามพระราชดําริ จังหวัดระยอง 6) โครงการพัฒนาพื้นที่ราบเชิงเขา จังหวัดสระแก้ว – ปราจีนบุรี ตามพระราชดําริ และ 7) โครงการศูนย์พัฒนาปศุสัตว์ตามพระราชดําริ อําเภอด่านซ้าย จังหวัดเลย ณ ห้องประชุมกระทรวงเกษตรและสหกรณ์ และผ่านระบบการประชุมทางไกลออนไลน์ (Zoom Meeting)
ทั้งนี้ ได้มอบหมายหน่วยงานที่เกี่ยวข้อง ได้แก่ กรมวิชาการเกษตร กรมส่งเสริมการเกษตร กรมพัฒนาที่ดิน กรมชลประทาน และกรมปศุสัตว์ ซึ่งเป็นหน่วยงานที่รับผิดชอบหลัก จัดทํารายงานสรุปผลการดําเนินงานตามกรอบการติดตามผลลัพธ์การดําเนินโครงการพัฒนาตามพระราชดําริ ทั้ง 7 โครงการ และส่งให้กองประสานงานโครงการพระราชดําริ สํานักงานปลัดกระทรวงเกษตรและสหกรณ์ รวบรวมและนําเรียนองคมนตรีพิจารณาต่อไป
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมผนึกกำลังลดก๊าซเรือนกระจก มุ่งเป้า 1,000,000 ตันคาร์บอนไดออกไซด์ ภายในปี พ.ศ. 2566
วันอังคารที่ 29 มีนาคม 2565
กระทรวงเกษตรฯ ร่วมผนึกกําลังลดก๊าซเรือนกระจก  มุ่งเป้า 1,000,000 ตันคาร์บอนไดออกไซด์ ภายในปี พ.ศ. 2566
กระทรวงเกษตรฯ ร่วมผนึกกําลังลดก๊าซเรือนกระจก มุ่งเป้า 1,000,000 ตันคาร์บอนไดออกไซด์ ภายในปี พ.ศ. 2566
นายประยูร อินสกุล รองปลัดกระทรวงเกษตรและสหกรณ์ เปิดเผยภายหลังพิธีประกาศ ‘MISSION 2023’ ผนึกกําลังมุ่งเป้าลดก๊าซเรือนกระจก 1,000,000 ตัน CO2 สู่ความเป็นกลางทางคาร์บอน สาขากระบวนการอุตสาหกรรมและการใช้ผลิตภัณฑ์: มาตรการทดแทนปูนเม็ด โดยมีปลัดกระทรวงทรัพยากรธรรมชาติและสิ่งแวดล้อม ปลัดกระทรวงอุตสาหกรรม ปลัดกระทรวงคมนาคม ปลัดกระทรวงมหาดไทย รองปลัดกระทรวงพาณิชย์ และผู้บริหารระดับสูงของภาคี เข้าร่วม ณ ห้องแกรนด์ บอลรูม โรงแรมแชงกรี-ลา กรุงเทพฯ ว่า กระทรวงเกษตรและสหกรณ์ให้ความสําคัญเป็นอย่างยิ่งต่อการเปลี่ยนแปลงสภาพภูมิอากาศ เนื่องจากภาคเกษตรเป็นภาคที่มีความเสี่ยงสูงที่จะได้รับผลกระทบจากสถานการณ์ดังกล่าว กระทรวงเกษตรฯ จึงมีนโยบายร่วมกับทุกหน่วยงาน ในการขับเคลื่อน ‘แผนการดําเนินงานด้านเปลี่ยนแปลงภูมิอากาศด้านการเกษตร’ ครอบคลุมด้านพืช ด้านดิน ด้านน้ํา ด้านปศุสัตว์ ด้านประมง และด้านการเปลี่ยนแปลงสภาพภูมิอากาศกับการเกษตร ซึ่งจะนํามาถึงความมั่นคงในการประกอบอาชีพเกษตรกรรมและความมั่นคงทางอาหาร รวมทั้งการเพิ่มประสิทธิภาพการผลิตและความสามารถในการแข่งขัน
สําหรับการร่วมลดก๊าซเรือนกระจก ในสาขากระบวนการทางอุตสาหกรรมและการใช้ผลิตภัณฑ์ ด้วยมาตรการทดแทนปูนเม็ด ตามที่กําหนดในแผนที่นําทางของประเทศ เป็นอีกสาขาหนึ่งที่กระทรวงเกษตรและสหกรณ์ โดยกรมชลประทาน มีส่วนร่วมขับเคลื่อนมาตั้งแต่เริ่มบูรณาการความร่วมมือในการจัดการด้านการเปลี่ยนแปลงสภาพภูมิอากาศ เพื่อให้ประเทศไทยบรรลุเป้าหมายลดการปล่อยก๊าซเรือนกระจก เมื่อเดือนสิงหาคม 2563 โดยได้ร่วมกันสร้างความรู้ความเข้าใจและแลกเปลี่ยนข้อมูลทางวิชาการ ร่วมกับสมาคมอุตสาหกรรมปูนซีเมนต์ไทย (TCMA) สภาวิศวกร วิศวกรรมสถาน-แห่งประเทศไทย ในพระบรมราชูปถัมภ์ สมาคมคอนกรีตแห่งประเทศไทย และสถาบันเทคโนโลยีนานาชาติสิรินธร ตลอดระยะเวลาที่ผ่านมา
ปัจจุบันกรมชลประทานได้กําหนดเป็นนโยบายของกรมฯ ให้งานก่อสร้างประเภทต่าง ๆ โดยปรับเปลี่ยนมาใช้วัสดุก่อสร้างประเภทปูนซีเมนต์ไฮดรอลิก ที่ช่วยลดก๊าซเรือนกระจก โดยในปีงบประมาณ 2564 ได้นําร่องให้มีการใช้ปูนซีเมนต์ไฮดรอลิก 3 โครงการสําคัญ ได้แก่ โครงการแก้มลิงแก่งน้ําต้อนพร้อมอาคารประกอบ ระยะที่ 1 จังหวัดขอนแก่น โครงการสถานีสูบน้ําระบบส่งท่อน้ําลาดวารี PR 1 พร้อมอาคารประกอบ จังหวัดอุบลราชธานี และโครงการปรับปรุงคลองยม-น่าน พร้อมอาคารประกอบ จังหวัดสุโขทัย โดยประมาณการสามารถช่วยลดก๊าซเรือนกระจกได้กว่า 1,600 ตันคาร์บอนไดออกไซด์ หรือเทียบเท่าการปลูกต้นไม้ประมาณ 1,000 ไร่ ทั้งนี้ เป็นที่น่ายินดีที่สามารถมีส่วนร่วมทําให้บรรลุเป้าหมายแรก 300,000 ตันคาร์บอนไดออกไซด์ เมื่อสิ้นปี พ.ศ. 2564 เร็วกว่าที่ตั้งใจกันไว้ และกําลังจะก้าวไปสู่เป้าหมายใหม่ ในการลดก๊าซเรือนกระจก 1,000,000 ตันคาร์บอนไดออกไซด์ ภายในปี พ.ศ. 2566 ตามที่กําหนดไว้ต่อไป